ספיידרמן

| --- | --- |

ספיידרמן, כפי שהופיע על עטיפה אלטרנטיבית לחוברת Friendly Neighborhood Spider-Man Vol.2 #1 מינואר 2019, אמנות מאת סטנלי לאו.
 סוג:  גיבור-על
 הוצאה לאור:  מארוול קומיקס
 הופעה ראשונה:  #15 Amazing Fantasy (אוגוסט 1962)
 יוצרים:  סטן לי וסטיב דיטקו
 גילום הדמות:  טובי מגווייר ("ספיידרמן", "ספיידרמן 2", "ספיידרמן 3", "ספיידרמן: אין דרך הביתה") אנדרו גארפילד ("ספיידרמן המופלא", "ספיידרמן המופלא 2, "ספיידרמן: אין דרך הביתה") טום הולנד ("היקום הקולנועי של מארוול")
 מידע
 שם אמיתי:  פיטר בנג'מין פארקר
 כינויים:  ספיידי, זוחל הקירות, ראש-קור, איש העכביש, הפלא המחופש, ספיידרמן השכונתי החביב, לטאת-העכביש, פיטר האלמר, סקרלט ספיידר, דאסק, ספיידרמן המדהים
 סטטוס:  פעיל
 מקום לידה:  ארצות הברית קווינס, ניו יורק, ארצות הברית
 מין:  זכר
 מקצוע:  יו"ר תעשיות פארקר, לשעבר צלם עיתונות
 מומחיות:  מדעים מדויקים (עם דגש על ביוכימיה והנדסה גנטית), הנדסה וצילום
 כוחות:  חוזק, מהירות, זריזות, סיבולת וגמישות על-אנושיים, רפלקסים מוגברים, קפיצה על-אנושית לרוחק, יכולת היצמדות לכל משטח (ובכללם קירות ותקרות), יכולת החלמה וריפוי עצמי מואצת, תפיסה על-חושית ("חוש העכביש"), אינטלקט ברמה גאונית. מצויד בנשק נישא על מפרקי כפות ידיו אשר יורה קורי עכביש עמידים וחזקים בעצמה.
 כלי נשק:  "רובה קורים": נשק נישא על מפרקי כפות ידיו אשר יורה קורי עכביש עמידים וחזקים בעצמה.
 חבר בקבוצה:  הדיילי-ביוגל
 חבר לשעבר בקבוצה:  האוונג'רס, תעשיות פארקר, קרן העתיד, אקס-מן, האוונג'רס החדשים, הדפנדרס הסודיים, האוונג'רס הסודיים, ארבעת המפחידים, ארבעת המופלאים החדשים, העוצמתיים, פרונט ליין, ברוקלין-אוונג'רס, דיילי גלוב
 אזרחות:  ארצות הברית אמריקנית
 מקום מגורים:  קווינס 
 דמויות קשורות
 משפחה:  ריצ'רד ומרי פארקר (הורים, מתים) תרזה פארקר (אחות) בנג'מין פארקר (דוד, מת) מיי פארקר, מתה (דודה) ג'יי ג'ונה ג'יימסון האב (דוד חורג, מת) ג'יי ג'ונה ג'יימסון (בן דוד חורג) מרי ג'יין ווטסון (אישה לשעבר)
 אויבים:  Norman Osborn, הכתם, Calypso, העקרב, Spencer Smythe, מיסטר נגטיב, Jonas Harrow, Rocket Racer, Slyde, Big Wheel, ראש פטיש, Mendel Stromm, Jackal, Alistair Smythe, בומרנג, הברדס, Tinkerer, Puma, Lasher, Stegron, Black Tarantula, Swarm, Montana, Man Mountain Marko, Roderick Kingsley, Janice Lincoln, Abner Jenkins, Fancy Dan, Stunner, Jason Macendale, האוכפים, White Rabbit, Hitman, Farley Stillwell, Walrus, Phil Urich, Vermin, Bloodshed, ששת המרושעים, Carrion, Silvermane, Burglar, ריינו, זיקית, Alyosha Kravinoff, הגובלין הירוק, קרייבן הצייד, הובגובלין, סאנדמן, Riot, Wraith, אדי ברוק, דוקטור אוקטופוס, Speed Demon, ונום, הלטאה, מיסטריו, טומבסטון (קומיקס), Molten Man, מורביוס, קינגפין, Prowlerg, Frederick Foswell, שוקר, הנשר, Richard Fisk, אלקטרו, Doppelganger, Beetle, Grim Hunter, סקרים (קומיקס), Will o' the Wisp, קרנג', הידרו-מן, Cletus Kasady, Ox, Ox, Demogoblin, Sin-Eater (comics) 
 
ספיידרמן (באנגלית: Spider-Man, בתרגום חופשי לעברית: איש העכביש, נכתב גם ספיידר-מן) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת #15 Amazing Fantasy מאוגוסט 1962, ונוצרה על ידי הכותב סטן לי והמאייר סטיב דיטקו.
ספיידרמן הוא האלטר אגו של פיטר פארקר, שהוצג לראשונה כתלמיד בית ספר תיכון יתום שגר בניו יורק עם דודתו מיי ודודו בן. פיטר ננשך על ידי עכביש רדיואקטיבי וקיבל כוחות-על, בהם הוא משתמש כדי להילחם בפשע ובמגוון רחב של נבלים. מאז הופעתו הראשונה, ספיידרמן הפך לאחד מגיבורי-העל המפורסמים בעולם והמצליח ביותר מבחינה מסחרית[דרוש מקור].
כדמות הדגל וכמותג של חברת מארוול קומיקס, ספיידרמן כיכב לאורך השנים במספר סדרות קומיקס – הראשונה והארוכה שבהן היא סדרת הקומיקס "ספיידרמן המופלא". בנוסף לכך דמותו של ספיידרמן כיכבה לאורך השנים גם בשלל מדיות נוספות, בהן סדרות אנימציה, סדרות טלוויזיה וסרטי קולנוע.
דמותו של ספיידרמן מדורגת במקום החמישי ברשימת 50 דמויות הקומיקס הגדולות של כל הזמנים לפי מגזין "אמפייר" ובמקום השלישי ברשימת מאה גיבורי-העל הגדולים, לפי אתר IGN. את דמותו של ספיידרמן בסרטי הלייב אקשן הקולנועיים גילמו שלושה שחקנים – בסרטים "ספיידרמן", "ספיידרמן 2" ו"ספיידרמן 3" מגלם אותו השחקן טובי מגווייר; בסרטים "ספיידרמן המופלא" ו"ספיידרמן המופלא 2" מגלם אותו השחקן אנדרו גארפילד; ובסרטי היקום הקולנועי של מארוול "קפטן אמריקה: מלחמת האזרחים", "ספיידרמן: השיבה הביתה", "הנוקמים: מלחמת האינסוף", "הנוקמים: סוף המשחק", "ספיידרמן: רחוק מהבית" ו"ספיידרמן: אין דרך הביתה" מגלם אותו השחקן טום הולנד.